दिवचलः स्वयंपूर्ण गोंय, प्रत्येक घरात समृद्धी, प्रत्येक हाताक कामां, प्रत्येक घरांतले बायलेची समृद्धी हो आपलो ध्यास कायम आसा. हो ध्यास 100टक्के पुराय करपा खातीर आमी खूबश्यो येवजण्यो, सुविधायो निर्माण केल्यात. प्रत्येक बाबतींत गोंय स्वावलंबी जावचें हो आपलो ध्यास आशिल्ल्यान दरेका घटका कडेन आपणें नेमान संवाद केल्ल्याचें मुख्यमंत्री डॉ. प्रमोद सावंत हांणी सांगलें.
 मुख्यमंत्री डॉ. प्रमोद सावंत हांणी आयतारा सांखळेच्या विंगड विंगड वाठारांतल्यान आयिल्ल्या लोकां कडेन उलयतना तांचे प्रस्न जनता दरबारांत समजून घेतले.
 लोकांचे प्रस्न बेगीन सोडोवपा खातीर मुख्यमंत्री लक्ष घालता. लोकांच्यो समस्या समजतात. त्या त्या विभागांवतले अधिकारी आसूं वा सामाजीक आनी राजकीय पांवड्यावेले लोक असूं. तांकां फोन करप, लोकांच्या प्रस्ना वटेन आपुलकी दाखयत ते सोडोवपा खातीर डॉ. सावंत खंयच उणे पडना. हें तांचें विशिश्ठ आशिल्ल्याचें तुळशीदास परब हांणी सांगलें.
 जनतेच्यो समस्या शांतपणान समजून घेवपाचें कसाब तांणी आत्मसात केल्ल्यान लोकांक ते आपलेशे दिसता, अशी प्रतिक्रिया बाबलो गांवकार हांणी दिली.
 राज्यांत पावसाचो नेट चालूच आसा. पूण स्थिती नियंत्रणांत आसून लेगीत जांचें लुकसाण जालां तांकां निश्चितूच मजत मेळटली. तांची अर्ज सादर करचे. खनीज खंदक जंय धोको निर्माण करता थंय आपत्कालीन यंत्रणेक खबरदारी घेवपाचे आदेश दिल्यात अशेंय डॉ. सावंत हांणी सांगलें.
 पंचायत वेंचणुके खातीर राज्यांत विंगड विंगड उमेदवार बसपाचे आसात. पंचायत केंद्र गांवचे उदरगतीचें मुखेल केंद्र जावन आसा. सामाजीक सेवा करपाची आवड, गांवचे उदरगतीची चिंता आशिल्ल्या लोकांनी हातूंत भाग घेवचो. वेंचणुको पक्ष पातळेर जरी नासल्यो तरी कांय सुवातांचेर कार्यकर्ते आनी हेर गजालींचो विचार करतले, अशें मुख्यमंत्र्यान म्हणलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 